CELEX: C2007/315/63
Language: sk
Date: 2007-12-22 00:00:00
Title: Vec T-234/04: Rozsudok Súdu prvého stupňa z  8. novembra 2007 – Holandsko/Komisia ( Žaloba o neplatnosť — Rozhodnutie 2004/01/ES — Nebezpečné látky — Potreba schválenia Komisie na zachovanie oznámených vnútroštátnych ustanovení — Prijatie stanoviska Komisie k rozsahu harmonizácie — Napadnuteľný akt — Neprípustnosť )

22.12.2007   
            
            
               SK
            
            
               Úradný vestník Európskej únie
            
            
               C 315/34
            
         Rozsudok Súdu prvého stupňa z 8. novembra 2007 – Holandsko/Komisia
   (Vec T-234/04) (1)
   
   („Žaloba o neplatnosť - Rozhodnutie 2004/01/ES - Nebezpečné látky - Potreba schválenia Komisie na zachovanie oznámených vnútroštátnych ustanovení - Prijatie stanoviska Komisie k rozsahu harmonizácie - Napadnuteľný akt - Neprípustnosť“)
   (2007/C 315/63)
   Jazyk konania: holandčina
   Účastníci konania
   
      Žalobca: Holandské kráľovstvo (v zastúpení: H. Sevenster, J. van Bakel a M. de Grave, splnomocnení zástupcovia)
   
      Žalovaná: Komisia Európskych spoločenstiev (v zastúpení: F. Simonetti a M. van Beek, splnomocnení zástupcovia)
   
      Vedľajší účastník, ktorý v konaní podporuje žalovanú: Dánske kráľovstvo (v zastúpení: J. Molde, splnomocnený zástupca)
   Predmet veci
   Návrh na zrušenie rozhodnutia Komisie 2004/1/ES zo 16. decembra 2003 o vnútroštátnych ustanoveniach týkajúcich sa používania chlórovaných parafínov s krátkym reťazcom, ktoré oznámilo Holandské kráľovstvo podľa článku 95 ods. 4 ES [neoficiálny preklad] (Ú. v. EÚ L 1, 2004, s. 20), v rozsahu v akom Komisia v tomto rozhodnutí prijala záver, že podľa článku 95 ods. 6 ES je potrebné jej schválenie na zachovanie holandskej právnej úpravy týkajúcej sa používania chlórovaných parafínov s krátkym reťazcom, ktoré sa neuvádzajú v smernici Európskeho parlamentu a Rady 2002/45/ES z 25. júna 2002, ktorou sa po dvadsiatykrát mení a dopĺňa smernica Rady 76/769/EHS týkajúca sa obmedzenia uvádzania na trh a používania niektorých nebezpečných látok a prípravkov (chlórované parafíny s krátkym reťazcom) (Ú. v. ES L 177, s. 21; Mim. vyd. 13/029, s. 488)
   Výrok rozsudku
   
               1.
            
            
               Žaloba sa zamieta ako neprípustná.
            
         
               2.
            
            
               Holandské kráľovstvo znáša svoje vlastné trovy konania, ako aj trovy konania Komisie.
            
         
               3.
            
            
               Dánske kráľovstvo znáša vlastné trovy konania.
            
         
      (1)  Ú. v. EÚ C 94, 17.4.2004 (predtým vec C-103/04).